**UPUTA ZA UPIS U OČEVIDNIK SAKUPLJAČA I OPORABITELJA**

Na temelju članka 46. stavka 4. Zakona o gospodarenju otpadom („Narodne novine“, broj 84/21; u daljnjem tekstu: Zakon) u Očevidnik sakupljača i oporabitelja upisat će se pravna osoba ili fizička osoba – obrtnik koja podnese zahtjev za upis putem mrežne aplikacije Registra djelatnosti gospodarenja otpadom ili pisanim putem koja je:

1. sakupljač otpada ako raspolaže skladištem otpada za koje je izdan akt kojim se dozvoljava uporaba i financijskim jamstvom u skladu s člankom 36. ovoga Zakona,
2. oporabitelj ako raspolaže uređajima i opremom za oporabu otpada, građevinom u kojoj se obavlja oporaba za koju je izdan akt za uporabu sukladno propisu kojim se uređuje gradnja te financijskim jamstvom sukladno članku 36. ovoga Zakona.

**NAPOMENA: Očevidnik sakupljača još nije uspostavljen i uspostaviti će se stupanjem na snagu pravilnika iz članka 5. stavka 5. Zakona ( Pravilnik o gospodarenju otpadom)**

Slijedom navedenog, za upis u Očevidnik oporabitelja potrebno je priložiti sljedeću dokumentaciju:

1. Zahtjev za upis u očevidnik popuniti elektronski na sljedećoj mrežnoj poveznici <https://ogo.mzoe.hr/Zahtjevi/Predaja>
2. Na temelju članka 46. stavka 4. Zakona uz zahtjev je potrebno priložiti (skenirano u PDF obliku) slijedeće:

 *ZA OČEVIDNIK OPORABITELJA*

* Dokaz o raspolaganju uređajima i opremom za oporabu otpada,
* Dokaz o raspolaganju građevinom u kojoj se obavlja oporaba za koju je izdan akt za uporabu, sukladno propisu kojim se dozvoljava uporaba
* Dokaz o raspolaganju financijskim jamstvom iz članka 36. Zakona.
1. Nakon što se kreira zahtjev iz aplikacije preuzeti zahtjev za ispis u PDF – u

Zahtjev (potpisan i ovjeren pečatom) zajedno s upravnom pristojbom tarife broj 1. i 2. Uredbe o Tarifi upravnih pristojbi ( „ Narodne novine“, broj 92/21, 93/21-ispr, 95/21-ispr) u ukupnom iznosu od 70 kuna državnih biljega, potrebno je dostaviti osobno ili poštom na adresu: **Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, Ulica grada Vukovara 72/V, 10000 Zagreb** (dokaze iz točke 2. nije potrebno printati i slati uz Zahtjev već se mogu izravno *uploadati* u elektronsku aplikaciju Zahtjeva - pod Priloženi dokumenti).

Upravna pristojba može se platiti državnim biljezima ili uplatnicom sa sljedećim podacima:

**Model:** HR 68

**IBAN primatelja:** HR8623400091800001006

**Poziv na broj odobrenja:** 5363 - OIB

**Opis plaćanja:** upravna pristojba za upis u Očevidnik oporabitelja

**UPUTA ZA UPIS U OČEVIDNIK NUSPROIZVODA**

*NUSPROIZVOD - Tvar ili predmet, koji nastaje kao rezultat proizvodnog procesa, gradnje građevine ili tehnološkog procesa, čija primarna svrha nije proizvodnja te tvari ili predmeta, smatrat će se nusproizvodom, a ne otpadom, ako je upisan u Očevidnik nusproizvoda.*

Obveze pravne i fizičke osobe – obrta te uvjeti za upis u Očevidnik nusproizvoda propisani su člankom 15. Zakona.

Sukladno članku 15. stavku 2. Zakona o gospodarenju otpadom („Narodne novine“, broj 84/21; u daljnjem tekstu: Zakon) nadležno upravno tijelo jedinice područne (regionalne) samouprave odnosno Grada Zagreba rješava o zahtjevu za upis u Očevidnik nusproizvoda koji nastaje na lokaciji koja je na području njene nadležnosti.

Slijedom navedenog, za upis u Očevidnik nusproizvoda potrebno je priložiti sljedeću dokumentaciju:

1. Zahtjev za upis u očevidnik popuniti elektronski na sljedećoj mrežnoj poveznici <https://ogo.mzoe.hr/Zahtjevi/Predaja?tipId=2>
2. Na temelju članka 15. stavka 3. Zakona tvar ili predmet, za koji kriteriji za nusproizvod nisu utvrđeni na razini Europske unije, upisat će se u Očevidnik nusproizvoda ako su ispunjeni sljedeći uvjeti:
* da je osigurana daljnja uporaba tvari ili predmeta
* da se tvar ili predmet može upotrijebiti izravno bez dodatne obrade, osim uobičajenim industrijskim postupcima
* da tvar ili predmet nastaje kao sastavni dio proizvodnog postupka i
* da je daljnja uporaba tvari ili predmeta dopuštena, odnosno da tvar ili predmet ispunjava sve relevantne zahtjeve u pogledu proizvoda, zaštite okoliša i zdravlja ljudi za tu konkretnu uporabu i neće dovesti do značajnih štetnih učinaka na okoliš ili zdravlje ljudi.
1. Nakon što se kreira zahtjev iz aplikacije preuzeti zahtjev za ispis u PDF – u

Zahtjev (potpisan i ovjeren pečatom) zajedno s upravnom pristojbom tarife broj 1. i 2. Uredbe o Tarifi upravnih pristojbi ( „ Narodne novine“, broj 92/21, 93/21-ispr, 95/21-ispr) u ukupnom iznosu od 70 kuna državnih biljega, potrebno je dostaviti osobno ili poštom na adresu: **Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, Ulica grada Vukovara 72/V, 10000 Zagreb** (dokaze iz točke 2. nije potrebno printati i slati uz Zahtjev već se mogu izravno *uploadati* u elektronsku aplikaciju Zahtjeva - pod Priloženi dokumenti).

Upravna pristojba može se platiti državnim biljezima ili uplatnicom sa sljedećim podacima:

**Model:** HR 68

**IBAN primatelja:** HR8623400091800001006

**Poziv na broj odobrenja:** 5363 - OIB

**Opis plaćanja:** upravna pristojba za upis u Očevidnik nusproizvoda

**UPIS U EVIDENCIJU PRIJEVOZNIKA OTPADA, POSREDNIKA OTPADOM, TRGOVACA OTPADOM I RECIKLAŽNIH DVORIŠTA**

Temeljem članka 47. stavka 3. Zakona o gospodarenju otpadom („Narodne novine“, broj 84/21) u Evidenciju prijevoznika otpada, posrednika otpadom, trgovaca otpadom i reciklažnih dvorišta upisat će se pravna osoba ili fizička osoba – obrtnik koja podnese zahtjev za upis putem mrežne aplikacije Registra djelatnosti gospodarenja otpadom ili pisanim putem.

Upis u Evidenciju prijevoznika otpada, posrednika otpadom, trgovaca otpadom i reciklažnih dvorišta obavlja nadležno tijelo županije odnosno Grada Zagreba **prema adresi sjedišta podnositelja zahtjeva**.

Slijedom navedenog, za upis u Evidenciju prijevoznika otpada, posrednika otpadom, trgovaca otpadom i reciklažnih dvorišta potrebno je:

1. Zahtjev za upis u očevidnik popuniti elektronski na sljedećoj mrežnoj poveznici <https://ogo.mzoe.hr/Zahtjevi/Predaja>
2. Nakon što se kreira zahtjev iz aplikacije preuzeti zahtjev za ispis u PDF – u

Zahtjev (potpisan i ovjeren pečatom) zajedno s upravnom pristojbom tarife broj 1. Uredbe o Tarifi upravnih pristojbi ( „ Narodne novine“, broj 92/21, 93/21-ispr, 95/21-ispr) u ukupnom iznosu od 20 kuna državnih biljega, potrebno je dostaviti osobno ili poštom na adresu: **Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, Ulica grada Vukovara 72/V, 10000 Zagreb**.

Upravna pristojba može se platiti državnim biljezima ili uplatnicom sa sljedećim podacima:

**Model:** HR 68

**IBAN primatelja:** HR8623400091800001006

**Poziv na broj odobrenja:** 5363 - OIB

**Opis plaćanja:** upravna pristojba za upis u Evidenciju prijevoznika otpada, posrednika otpadom, trgovaca otpadom i reciklažnih dvorišta

**UPUTA O PRODUŽENJU UPISA U OČEVIDNIK / EVIDENCIJU**

Sukladno obvezama osoba upisanih u očevidnik / evidenciju prema članku 46. stavku 7. i članku 47. stavku 6. Zakona o gospodarenju otpadom („Narodne novine“, broj 84/21), u svrhu održavanja ažurnih podataka u očevidniku / evidenciji, osoba upisana u očevidnik / evidenciju dužna je:

1. jednom godišnje potvrditi namjeru obavljanja djelatnosti u narednoj godini

*(postupak produženja: na poveznici* [*https://www.zagrebacka-zupanija.hr/ustrojstvo/upravni-odjel-za-prostorno-uredenje-gradnju-i-zastitu-okolisa/registar-djelatnosti-gospodarenja-otpadom-ocevidnici-i-evidencije/*](https://www.zagrebacka-zupanija.hr/ustrojstvo/upravni-odjel-za-prostorno-uredenje-gradnju-i-zastitu-okolisa/registar-djelatnosti-gospodarenja-otpadom-ocevidnici-i-evidencije/) *odaberete Evidenciju i/ili Očevidnik u koji ste upisani – otvara vam se popis, zatim kliknete ikonu plave boje natpisom “****Produži****“ u gornjem desnom kutu popisa - Popuniti obrazac sa svim relevantnim podacima i spremiti podatke. Provedbom navedenog postupka produženje upisa u očevidnik provest će se automatski)*

*Obrazac o produženju upisa u očevidnik / evidenciju nije potrebno dostaviti poštom.*

1. dostaviti informacije o izmjeni / dopuni podatka koji je dostavila u očevidnik / evidenciju u roku od 30 dana od dana nastanka promjene

*(postupak dostave informacije o izmjeni / dopuni podataka: na poveznici* [*https://www.zagrebacka-zupanija.hr/ustrojstvo/upravni-odjel-za-prostorno-uredenje-gradnju-i-zastitu-okolisa/registar-djelatnosti-gospodarenja-otpadom-ocevidnici-i-evidencije/*](https://www.zagrebacka-zupanija.hr/ustrojstvo/upravni-odjel-za-prostorno-uredenje-gradnju-i-zastitu-okolisa/registar-djelatnosti-gospodarenja-otpadom-ocevidnici-i-evidencije/) *se skida word dokument - Informacija o izmjeni podataka u očevidniku i evidenciji – popunjava se, skenira i šalje e-poštom na:* *uo-prostor@zagrebacka-zupanija.hr* *– službenici Odsjeka za zaštitu okoliša će napraviti izmjenu podataka u očevidniku / evidenciji te obavijestiti pravnu ili fizičku osobu – obrtnika o unosu promjena putem e-pošte)*